Helmut Duckadam îl urechează pe Ștefan Târnovanu: "Să nu uităm un lucru esențial"
FCSB (locul I) a pierdut cu Rapid București (locul II), scor 0-4, în etapa #30 din sezonul regular al Superligii României și a intrat în play-off la doar patru puncte diferență față de poziția secundă.
Ștefan Târnovanu, portarul roș-albaștrilor, și-a trecut în cont o evoluție juvenilă pe Arena Națională, în fața a aproape 44 de mii de rapidiști, fapt pentru care a încasat goluri puerile împotriva rivalilor de la Rapid.
Helmut Duckadam îl urechează pe Ștefan Târnovanu: "Să nu uităm un lucru esențial"
Helmut Duckadam, fost președinte de imagine la FCSB, a vorbit despre Ștefan Târnovanu și a ținut să puncteze faptul că goalkeeper-ul roș-albaștrilor ar fi trebuit scos câteva etape pentru a se stabiliza mental.
"Eu cred că la Târnovanu e aceeași problemă ca la Andrei Vlad. Ar trebui scos puțin din echipă, o etapă, două, să-și revină mental. Aceeași greșeală s-a făcut și cu Vlad. Când a greșit, l-au forțat în continuare.
Până a tot greșit și nu l-au mai băgat deloc. Nu era rău să-l fi scos la meciul cu Sepsi, dar a zis că nu vrea să-i pericliteze șansa la echipa națională. Eu zic că doar așa îi periclitează. Că își dă seama că a greșit și că nu a făcut un meci bun.
Să nu uităm un lucru esențial. Târnovanu a greșit cu Farul, înainte la pauză, la golul de 2-1. Și Târnovanu face aceleași greșeli când are presiune pe el. (n.r. Îl recomandă pentru echipa națională?) Nu", a spus Helmut Duckadam la televiziunea DigiSport.
Ștefan Târnovanu se află la FCSB din ianuarie 2020. Cotat la 2.5 milioane de euro de site-urile de specialitate, goalkeeper-ul ieșean mai are contract cu gruparea roș-albastră până la finele sezonului 2027/28.
Urmăriți SPORT.RO și pe Google News